Ο **Πούσπα Καμάλ Νταχάλ** (*पुष्पकमल दाहाल*, γενν. 11 Δεκεμβρίου 1954), γνωστός και με το όνομα **Πρατσάντα**, είναι κομμουνιστής επαναστάτης και πολιτικός από το Νεπάλ, πρωθυπουργός από τις 26 Δεκεμβρίου 2022..

Τον Αύγουστο του 2008 έγινε ο πρώτος εκλεγμένος πρωθυπουργός στη νεοσύστατη δημοκρατία. Ηγείται του Μαοϊκού Κομμουνιστικού Κόμματος του Νεπάλ. Το αντάρτικο κίνημα αποτελεί τη στρατιωτική πτέρυγα του Κομμουνιστικού Κόμματος του Νεπάλ. Επί ηγεσίας του ξέσπασε εμφύλιος πόλεμος στις 13 Φεβρουαρίου 1996 κατά τη διάρκεια του οποίου περί τους 13.000 Νεπαλέζους βρήκαν τον θάνατο. Το πολεμικό του όνομα, Πρατσάντα, σημαίνει «ο άγριος».

Υπηρέτησε ξανά ως πρωθυπουργός την περίοδο από τον Αύγουστο του 2016 έως το 2017 και ηγήθηκε του αντάρτικου κινήματος Απελευθερωτικός Στρατός του Λαού.

Βιογραφία
---------

### Πρώτα χρόνια

Γεννήθηκε με το όνομα **Pushpa Kamal Dahal** στην επαρχία Κασκί στις 11 Δεκεμβρίου 1954 και το μεγαλύτερο μέρος της παιδικής του ηλικίας το πέρασε στην επαρχία Τσιτουάν. Έλαβε μπάτσελορ στις Γεωργικές Επιστήμες από το Ινστιτούτο Γεωργικών και Κτηνοτροφικών Επιστημών, στο Ραμπούρ της Τσιτουάν.

### Εξέγερση Μαοϊστών

Έγινε Γενικός Γραμματέας του Κομμουνιστικού Κόμματος του Νεπάλ (Mashal) το 1989. Το κόμμα αυτό μετεξελίχθηκε έπειτα από ζυμώσεις στο Μαοϊκό Κομμουνιστικό Κόμμα του Νεπάλ. Το 1996 ξέσπασε εμφύλιος πόλεμος. Από τον Φεβρουάριο του 1996 έως τις 26 Απριλίου 2006 ο Πρατσάντα συντόνισε τις πολεμικές προσπάθειες του Μαοϊκού Κομμουνιστικού Κόμματος του Νεπάλ ώστε να καταλάβει τον έλεγχο πολλών περιοχών ιδίως στα δυτικά της χώρας και στα ορεινά. Έπειτα από διαπραγματεύσεις, τα αιτήματα των ανταρτών προς την κυβέρνηση μειώθηκαν σε αριθμό Αργότερα, οι σχέσεις του με το ανώτερο στέλεχος του κόμματος Μπαταράι επιδεινώθηκαν Στις 22 Νοεμβρίου του 2005 ο Πρατσάντα και ο επτακομματικός συνασπισμός κατέληξαν σε συμφωνία 12 σημείων. Η συμφωνία αυτή εξέφραζε τη συμφωνία ανάμεσα στο Μαοϊκό Κομμουνιστικό Κόμμα και στα πολιτικά κόμματα που είχαν κερδίσει την πλειοψηφία στις εκλογές του 1999. Ανάμεσα στις άλλες δηλώσεις, το έγγραφο όριζε ότι η δικτατορική μοναρχία του Βασιλιά Γκιανέντρα ήταν σημαντικό εμπόδιο στην πορεία ανάπτυξης της χώρας.

### Εκεχειρίες

Στη διάρκεια του εμφυλίου πολέμου, έγιναν πολλές εκεχειρίες. Στην πιο πρόσφατη, στις 26 Απριλίου του 2006 , ο Πρατσάντα ανακοίνωσε κατάπαυση του πυρός με διάρκεια 90 ημέρες. Της κίνησης αυτής προηγήθηκαν διαμαρτυρίες και γενική απεργία. Έτσι ο Βασιλιάς Γκιανέντρα εξαναγκάστηκε να επαναφέρει το Κοινοβούλιο που ο ίδιος είχε διαλύσει τον Μάιο του 2002 και να δώσει τέλος στην προσωπική του δικτατορία. Έπειτα από αυτό σχηματίστηκε νέα κυβέρνηση και το Κοινοβούλιο υποστήριξε την εκεχειρία. Οι δύο πλευρές συμφώνησαν να συναποφασίσουν την τύχη της μοναρχίας στη χώρα, με αντικείμενο την κατάργηση της μοναρχίας.

### Προσωρινή κυβέρνηση

Ο Πρατσάντα συναντήθηκε και είχε συνομιλίες με τον πρωθυπουργό Γκιρίγια Πρασάντ Κοϊράλα στις 16 Ιουνίου 2006. Πιστεύεται ότι ήταν η πρώτη του επίσκεψη στο Κατμαντού έπειτα από μία και πλέον δεκαετία.
 Έπειτα από τη συνάντηση αυτή συμφωνήθηκε η διάλυση της Βουλής, η συμμετοχή του Κομμουνιστικού Κόμματος του Νεπάλ (Μαοϊκού) στην προσωρινή κυβέρνηση, η σχεδίαση νέου Συντάγματος και η διάλυση των «λαϊκών κυβερνήσεων του βουνού», που ήταν σε λειτουργία στα ορεινά από τους αντάρτες. Επίσης, οι δύο πλευρές συμφώνησαν σε αφοπλισμό υπό διεθνή επιτήρηση. Έπειτα από προσωρινή αποχώρηση (δύο μηνών) από την κυβέρνηση συνασπισμού, το Μαοϊκό Κομμουνιστικό Κόμμα επανήλθε στην κυβέρνηση στις 30 Δεκεμβρίου 2007, όταν συμφωνήθηκε η κατάργηση της μοναρχίας μετά τη διεξαγωγή εκλογών με αναλογική εκπροσώπηση.

Το Μαοϊκό Κόμμα δήλωσε, στις αρχές του 2008, ότι ήθελε τον Πρατσάντα για το αξίωμα του Προέδρου της Δημοκρατίας, όταν αυτή ιδρυόταν. Στις εκλογές που διεξήχθησαν τον Απρίλιο του 2008 για την ανάδειξη των μελών της Συντακτικής Συνέλευσης, ο Πρατσάντα εξελέγη βουλευτής στην 10η εκλογική περιφέρεια του Κατμαντού. Κέρδισε επίσης στην 2η εκλογική περιφέρεια Ρόλπα. Με τη διαφαινόμενη συνολική του νίκη στις εκλογές, ο Πρατσάντα έσπευσε να διαβεβαιώσει την Ινδία και την Κίνα, αλλά και την υπόλοιπη Διεθνή Κοινότητα ότι το κόμμα του ήταν διατεθειμένο να συνεργαστεί με άλλα κόμματα και με άλλα κράτη.

Πρωθυπουργίες
-------------

Ο Πρατσάντα εξελέγη πρωθυπουργός από τη νεοσύστατη Συντακτική Συνέλευση στις 15 Αυγούστου 2008 με 464 υπέρ έναντι 113 κατά. Η επίσημη ανάληψη των καθηκόντων του έγινε στις 18 Αυγούστου. Ο Πρατσάντα παραιτήθηκε στις 4 Μαΐου του 2009, έπειτα από αντιπαράθεση με την προεδρία αναφορικά με την αποπομπή του αρχηγού των ενόπλων δυνάμεων.  Τον διαδέχθηκε στην πρωθυπουργία ο Μαντχάβ Κουμάρ Νεπάλ.

Λίγα χρόνια αργότερα, στις 4 Αυγούστου 2016 ο Νταχάλ έγινε ξανά πρωθυπουργός, υπηρετώντας έως την παραίτησή του, στις 24 Μαΐου 2017 και τον διαδέχθηκε ο Σιρ Μπαχαντούρ Ντούμπα από το κόμμα Νεπαλέζικο Κογκρέσο.

### Τρίτη πρωθυπουργία (2022- σήμερα)

Ο Νταχάλ διορίστηκε πρωθυπουργός για τρίτη φορά στις on 25 Δεκεμβρίου 2022, έπειτα από τις γενικές εκλογές του 2022. Κέρδισε την ψήφο εμπιστοσύνης στη Βουλή στις 10 Ιανουαρίου 2023 με 268 βουλευτές από τους 270 συνολικά να τον υπερψηφίζουν.

Ο Νταχάλ καταδίκασε τις ενέργειες της Χαμάς κατά τη διάρκεια του πολέμου Ισραήλ-Χαμάς του 2023.

Προσωπική ζωή
-------------

Το 1969 ο Πούσπα Καμάλ Νταχάλ νυμφεύτηκε την Σίτα Πουντέλ (Sita Poudel, 5 Ιουλίου 1954 – 12 Ιουλίου 2023) όταν εκείνος ήταν 15 ετών. Έχουν τρεις κόρες και έναν γιο.
Στο θρήκσευμα είναι άθεος, έχοντας σταματήσει να είναι ινδουιστής από την εφηβεία του.

Παραπομπές
----------

1. ↑  «Maoist chief Pushpa Kamal Dahal 'Prachanda' becomes Nepal's new PM». *The Indian Express* (στα Αγγλικά). 25 Δεκεμβρίου 2022. Ανακτήθηκε στις 24 Ιανουαρίου 2023.
2. ↑  "Maoist Leader Becomes Nepalese PM," *BBC]],* 15-8-2008
3. ↑  "Maoists Demand Interim Constitution," Αρχειοθετήθηκε 2008-09-27 στο Wayback Machine. *Kathmandu Post,* 28 Απριλίου 2003
4. ↑  Charles Haviland, "Meeting Nepal's Maoist leader", *BBC*,16-6-2005.
5. ↑  Ανεπίσημη μετάφραση, "The 12-point agreement between the Maoists and the seven-party alliance as listed in statement by Pushpa Kamal Dahal on Tuesday," Αρχειοθετήθηκε 2008-08-29 στο Wayback Machine. *Nepal News*, 25-11-2005
6. ↑  Kamala Sarup (ed.), "Maoists declare three-month long ceasefire," Αρχειοθετήθηκε 2011-07-17 στο Wayback Machine. *Peace Journalism/Nepal News,* 3-9-2005.
7. ↑  "Nepal Maoist rebels declare truce," *BBC*,27-4-2006.
8. ↑  "Power Play," Αρχειοθετήθηκε 2009-01-12 στο Wayback Machine. *Times of India Online* 3-11-2001.
9. ↑  Maseeh Rahman, "After a decade of fighting, Nepal's Maoist rebels embrace government," *The Guardian*, 17-6-2006.
10. ↑  "Nepal Maoists rejoin cabinet after monarchy deal," *Reuters*, 30-12-2007.
11. ↑  "Nepal Maoists want their chief as president", Reuters (AlertNet), 25-1-2008..
12. ↑  "Chairman Prachanda triumphs in Ktm-10 as his party takes initial lead"[*νεκρός σύνδεσμος*], Nepalnews, 12-4-2008.
13. ↑  "Prachanda wins from Rolpa-2 as well"[*νεκρός σύνδεσμος*], Nepalnews, 13-4-2008.
14. ↑  ""We want to continue working with parties and the int'l community," says Prachanda"[*νεκρός σύνδεσμος*], Nepalnews, 12-4-2008.
15. ↑  Παραιτήθηκε ο μαοϊστής πρωθυπουργός Πρασάντα του Νεπάλ[*νεκρός σύνδεσμος*], ikypros, 4-5-2009.
16. ↑
17. ↑
18. ↑  Online, T. H. T. (25 Δεκεμβρίου 2022). «President Bhandari appoints Dahal as new PM, swearing-in on Monday». *The Himalayan Times* (στα Αγγλικά). Ανακτήθηκε στις 25 Δεκεμβρίου 2022.
19. ↑  «Nepal's new PM secures vote of confidence in parliament». *The Himalayan Times* (στα Αγγλικά). Associated Press. 10 Ιανουαρίου 2023. Ανακτήθηκε στις 10 Ιανουαρίου 2023.
20. ↑  «Nepal PM Pushpa Kamal Dahal condemns Hamas terror attacks in Israel». ANI. 8 October 2023. .
21. ↑  «PM Dahal's wife Sita passes away».
22. ↑  «Sita: A guiding force in the political journey of PM Dahal».
23. 1 2  Guneratne, Arjun· Weiss, Anita M. (19 Δεκεμβρίου 2013). *Pathways to Power: The Domestic Politics of South Asia* (στα Αγγλικά). Rowman & Littlefield. σελίδες 306–320. ISBN 978-1-4422-2599-2.
24. ↑  Ghimire, Yubaraj (6 Οκτωβρίου 2009). «Atheist Prachanda Attends Prayers». *The Indian Express*. Ανακτήθηκε στις 30 Αυγούστου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πούσπα Καμάλ Νταχάλ** |

* Prachanda - hero or villain? By Rabindra Mishra (BBC Nepali service)
* Prachanda speech on democracy given at Hindustan Times Leadership Summit, New Delhi, India, 18 Νοεμβρίου 2006 \*Συνέντευξη του Πρατσάντα στη L'Espresso: Our revolution won, Νοέμβριος 2006 Αρχειοθετήθηκε 2008-01-10 στο Wayback Machine.
* 

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 63641185
* LCCN: no99030763
* GND: 138091110

 |

 |